Public procurement notice: Contract Notice
Published: 2020-03-11
Buyer: Loviisan kaupunki
Country: FI
Contract type: Services
Procedure: Open procedure
CPV classification: 85121000: Medical services
Submission deadline: 2020-03-31

Technical requirements: Hankinnan kohteena ovat vastuu- ja etälääkäripalvelut kotihoitoon ja palveluasumisen yksiköihin Loviisan kaupungissa, Lapinjärven kunnassa, sekä yksityisiin hoivakoteihin. Hankintayksikkö kilpailuttaa koko palvelun kokonaisuutena ja siten, että sen tarjoaa yksi (1) palveluntuottaja.
Palvelu tuotetaan ympärivuorokautisen palveluasumisen asiakkaille ja kotihoidon asiakkaille, sekä yksityisten hoivakotien asiakkaille. Hankittavissa lääkäripalveluissa vastuulääkäri kantaa kokonaisvastuun yksikön asukkaiden lääketieteellisestä hoidosta.
— Muut Loviisan ja Lapinjärven alueella sijaitsevat yksityiset hoivayksiköt, jotka eivät vielä ole palvelun piirissä. (n.125 asiakasta).
Option hankinnasta neuvotellaan valitun palveluntuottajan kanssa. Palveluntuottajalla tulee olla valmius mahdollisen option mukaisen palvelun tuottamiseen kohtuullisessa ajassa (enintään neljän kuukauden sisällä kaupungin ilmoituksesta).
Vastuulääkäripalvelussa nimetty geriatri tai geriatrisesta työstä vähintään yli kaksi (2) vuotta kokemusta omaava yleislääkäri / yleislääkärit vastaavat asiakkaiden perusterveydenhuollosta kokonaisvaltaisesti. Palvelua toteutetaan virka-aikaisesti sekä etäyhteydellä (puhelin ja/tai videoyhteys) että lähikierroilla. Etäkierto toteutetaan kaikkiin kotihoidon tiimeihin ja hoivakoteihin yhden (1) kerran viikossa. Lähikierto toteutetaan jokaiseen hoivayksikköön ja kotihoidon tiimiin yhden (1) kerran kuukaudessa. Toiminnan alkaessa ns. alkukartoitusvaiheessa lähikiertoja toteutetaan kuitenkin tiiviimmin siten, että jokainen palvelun piirissä oleva asiakas ehditään kartoittaa kokonaisvaltaisesti ensimmäisen kolmen kuukauden aikana vastuulääkärin toimesta. Viikottaisen etäkierron ja kuukausittain toteutuvien lähikiertojen oheen yksikön nimetty vastuulääkäri on lisäksi konsultoitavissa hoitajille virka-aikaan jatkuvasti sovitussa vasteajassa akuuteissa lääkärin arviota vaativissa asioissa.
Jokainen palvelun piiriin kuuluva asiakas tavataan palvelun alkaessa sopimuksen ensimmäisen kolmen kuukauden sisällä vastuulääkärin toimesta ja heille laaditaan kokonaisvaltainen geriatrinen arvio. Asiakkaiden alkutarkastusten jälkeen jokainen palvelun piirissä oleva asiakas kartoitetaan sopimuskauden aikana vähintään yhden (1) kerran vuodessa (ns. vuositarkastus). Lääkitysarvio toteutetaan jokaiselle asiakkaalle vähintään kahdesti vuodessa. Kaikki uudet palvelun piiriin siirtyvät asiakkaat tavataan lääkärin toimesta yhden kuukauden sisällä palvelun piiriin siirtymisestä. Tarkastuksia varten hoitohenkilökunta valmistelee asiakkaan etukäteen ja kutsuu paikalle toivottaessa myös asiakkaan omaiset. Säännönmukaisesti toteutuvan asiakkaan kokonaisarvion perusteella konsultaatioita on turvallista hoitaa myös osittain etäyhteydellä, kun asiakkaan hoidon linjaukset, hoitotahto sekä lääkitysasiat ovat kaikki huolellisesti arvioituna sekä kirjattuna potilastietojärjestelmässä vastuulääkärin toimesta.
Lähikierroilla lääkärit tekevät kokonaistilan kartoitusten ohessa myös muita lääkärin tutkimusta tai läsnäoloa vaativia tehtäviä, kuten esimerkiksi cystofix vaihdot, hoitoneuvottelut sekä muut hoitajan kiertolistalle merkityt asiakkaan tutkimista vaativat asiat. Viikoittaisilla etäkierroilla lääkäri tekee potilastietojärjestelmän avulla muun muassa reseptiuusimisia, lausuntoja, lähetteitä, INR-määrityksiä sekä muita ei akuutiksi luokiteltuja tehtäviä. Nimetty lääkäri on kosultoitavissa sekä kotihoidon, että tehostetun palveluasumisen yksiköiden hoitajille akuuteissa asioissa virka-aikana sovitun vasteajan puitteissa. Vasteaika puhelinkosultaatioon tulee olla alle 60 minuuttia.
Tilanteissa, joissa lääkärintutkimusta tarvitaan hyvin akuutisti tai asiakkaan tilaan ei voida enää vastata hoivakodin keinoin, ohjataan asiakas lähimpään päivystykseen. Ei-päivystyksellisessä asiassa kartoitetaan aina ensin vastuulääkäripalvelun takapäivystäjän mahdollisuus käydä arvioimassa asiakkaan tila hoivakodissa. Vasteaika käyntiin ei-akuuteissa asioissa on kahdeksan (8) tuntia.
Vastuulääkärillä tulee olla etäyhteys kaupungin potilastietojärjestelmään. Yhteyden avulla vastuulääkäri voi tehdä kirjaukset, määräykset ja mahdolliset lääkitysmuutokset myös sovittujen kiertoajankohtien ulkopuolella aina tarvittaessa. Näin vältetään myös asiakkaalle turhia ja raskaita päivystyssiirtoja ja tuetaan asiakkaan hoitoa hänelle turvallisessa ja tutussa ympäristössä. Tilaaja vastaa etäyhteyden muodostamisesta potilastietojärjestelmään ja vastuulääkärin lisenssikustannuksista. Palveluntuottaja järjestää vastuulääkärin työvälineet ja takaa niiden toimintavalmiuden.
Virka-aikaisen lääkäripalvelun ohella tulee olla järjestettynä ympärivuorokautinen puhelimitse tapahtuva geriatrinen lääkärikonsultaatiotuki hoitohenkilökunnalle akuutteja tilanteita varten. Myös geriatrisella ringillä tulee olla pääsy asiakkaan potilastietojärjestelmään etäyhteyden avulla potilaan tarkoituksenmukaisen hoidon tueksi. Tämän lisäpalvelun avulla nimetyn asiakasryhmän perusterveydenhuollon vastuu on ympärivuorokautisesti yhdellä ja samalla palveluntuottajalla. Vasteaika akuutteihin konsultaatioihin on virka-ajan ulkopuolella on max. 15 minuuttia. Ympärivuorokautinen lääkäripäivystystuen tulee sisältyä tarjottuun hintaan.
Sopimus on määräaikainen sen ensimmäisten 12 kuukauden ajan. Tämän jälkeen sopimus jatkuu toistaiseksi voimassa olevana molemmin puolisella kuuden (6) kuukauden irtisanomisajalla. Mahdollisella sote- ja maakuntauudistuksella voi olla merkittäviä vaikutuksia tässä hankinnassa ja tästä syystä sopimuskauden aikana voi tulla tarve irtisanoa sopimus. Tähän hankintayksikkö pidättää oikeuden.
Laki terveydenhuollon ammattihenkilöistä 559/1994 ja asetus terveydenhuollon ammattihenkilöistä 564/1994.
Lisäksi vastuulääkärillä tulee olla Valviran myöntämä oikeus lääkärin ammatinharjoittamiseen ja hänen tulee olla merkitty Valviran ylläpitämään terveydenhuollon ammattihenkilöiden keskusrekisteriin. Vastuulääkärillä ei saa olla rekisterissä merkintää ammatinharjoittamisoikeuksien rajoituksista.
Vastuulääkärin tulee olla laillistettu lääkäri (lääketieteen lisensiaatti) ja hänellä tulee olla valmistumisen jälkeen vähintään kahden (2) vuoden kokemus ikääntyneiden lääkäripalveluista. Tällä kokemuksella tarkoitetaan työtä, jossa asiakkaat ovat olleet pääsääntöisesti ikääntyneitä.
Hankinta toteutetaan avoimella menettelyllä. Kyseessä on hankintalain kynnysarvon ylittävä liitteen E mukainen sosiaali- ja terveyspalvelu. Jos tarjoukset eivät vastaa tarjouspyyntöä tai jos tarjouspyynnössä ilmenee jälkikäteen virhe, joka vaarantaa tarjoajien tasapuolisen kohtelun tai olosuhteet tarjouskilpailun aikana muuttuvat sellaisiksi, ettei hankintayksikkö voi tarjouskilpailun tuloksia hyödyntää, hankintayksikkö voi keskeyttää hankintamenettelyn osittain tai kokonaan.